
Magyar Komplex Pszichoterápiás Egyesület
1094 Budapest, Soroksári út 20/b
E-mail: info@makomp.hu

MEGHÍVÓ

A Magyar Komplex Pszichoterápiás Egyesület közgyűlésére


Tisztelt Egyesületi Tag!

Tájékoztatom, hogy a Fővárosi Törvényszék 83.Pk.60.568/2017/25. sorszámú hiánypótlási felhívó végzésével felhívta az Egyesületet, hogy a 2026. május 12. és 16. napján megtartott közgyűlését ismételten hívja össze és a meghirdetett napirendi pontokat tárgyalja meg újra. A korábbi közgyűlésekhez kapcsolódó előterjesztéseket a tagok megkapták, az újonnan csatolt mellékleteket a meghívó tartalmazza. Mindezek alapján az alábbiakban tájékoztatom az ismételten összehívott közgyűlés helyéről, időpontjáról, valamint a napirendi pontokról.

A közgyűlés helye: MAKOMP székhelye; 1094 Budapest, Soroksári út 20/b
A közgyűlés időpontja: 2026. szeptember 15. (kedd) 18.00

A közgyűlésen az alábbi napirendi pontok kerülnek tárgyalásra:

1. Közgyűlési tisztségviselők megválasztása.
2. Napirendi pontok elfogadása.
3. Tisztújító választás
4. 2025. évi pénzügyi beszámoló elfogadása.
5. Elnökség 2025. évi beszámolója, tájékoztatás az egyesület vagyoni helyzetéről.
6. Alapszabály módosításainak elfogadása.
7. Szervezeti és Működési Szabályzat módosításainak elfogadása.
8. Az egyesület működése érdekében az egyesület saját tagjával, vezető tisztségviselőjével kötött szerződések elfogadása. 
9. Választási ciklus közben megüresedett és elnökségi határozattal kijelölt tisztségviselőről szavazás. 
10. Tisztújító választás eredményeinek elfogadása
11. Egyebek 

A 3. napirendi ponthoz a jelöltek önéletrajzai az Egyesület honlapján megtekinthetőek. Jelen meghívóhoz csatolásra kerül továbbá:
· 6. napirendi ponthoz az Alapszabály tervezett módosítása;
· 7. napirendi ponthoz Szervezeti és Működési Szabályzat tervezett módosítása; 

Amennyiben a napirendi pontokhoz tartozó álláspont és döntés kialakításához a tagoknak további, vagy részletesebb információra lenne szükségük, lehetőségük van a napirendi pontokkal kapcsolatban további tájékoztatást, felvilágosítást kérni. Kérem a tisztelt tagságot, hogy ilyen esetben a közgyűlés előtt észszerű időben, igazolható módon (lehetőleg e-mailben, vagy írásban) keressék meg az elnökséget.

A közgyűlés akkor határozatképes, ha azon a leadható szavazatok több mint felét képviselő szavazásra jogosult részt vesz.

A taggyűlés megtartásának módja: a taggyűlés megtartására a tagok személyes jelenlétével kerül sor. 

A szavazati jog gyakorlásának feltételei és módja: 
· A tag tagi jogait személyesen gyakorolhatja. 

Megismételt közgyűlés: a közgyűlés határozatképtelensége esetén a következő közgyűlést hívom össze. 

A megismételt közgyűlés helye: 
A közgyűlés helye: MAKOMP székhelye; 1094 Budapest, Soroksári út 20/b
A közgyűlés időpontja: 2026. szeptember 19. (szombat) 17.00

Tájékoztatom, hogy a megismételt közgyűlés az eredeti, jelen meghívóban közölt napirenden szereplő ügyekben, a jelenlevők által képviselt szavazati jog mértékétől függetlenül határozatképes.

Tájékoztatom, hogy a Polgári Törvénykönyvről szóló 2013. évi V. törvény (továbbiakban: Ptk.) 3:73. § (1) bekezdése és az Alapszabály X.1. fejezet 4. pontja szerint a tagok, illetve az egyesület szervei indokolással a közgyűlést összehívó szervtől vagy személytől a napirend kiegészítését kérhetik a közgyűlési meghívó kézbesítésétől vagy közzétételétől számított 3 napon belül, a kiegészítés indoklásával. 

Az Egyesület hatályos Alapszabályának X.1. fejezet 4. pontja alapján a közgyűlési meghívó kizárólag elektronikus úton (e-mail) kerül megküldésre a tagok részére, a meghívó mindazonáltal az Egyesület székhelyén és honlapján közzétételre is kerül. 

Mindenki személyes megjelenésére számítunk.

Tisztelettel,


Kácsándi Elvira a s.k. 
MA-KOMP alelnök

